|  |
| --- |
| Imatra 8.-11.6.2023 |

|  |
| --- |
|  |

Outokummun Partiosta osallistuu Imatran Power Cupiin kahdeksan joukkuetta. Ryhmämme koko on 55 henkeä. Menemme Power Cupiin Hojo-matkojen linja-autolla. A-tytöt matkustavat perjantaina pikkubussilla.

Löydät sarja- ja oheisohjelmat, majoituskoulut, kartat, pelipaikat, ruokalistat, sekä paljon muuta hyödyllistä ja mielenkiintoista Power-tietoa **munLentis**-aplikaatiosta. Lataa siis tuo äppi puhelimeesi!

|  |
| --- |
| **Lähtö urheilutalolta torstaiaamuna klo 6.00.**  - Lähdemme ajoissa, jotta ehdimme ilmoittautua/majoittautua Lappeenrannassa ja palata sieltä Imatralle ruokailemaan. Ensimmäiset kisasuoritukset alkavat jo klo 12.00. |

**Matkavarustus: (MUISTA KIRJOITTAA OMA NIMI TAVAROIHISI!)**

Yöpymisvarusteet:

* patja/retkipatja luokkamajoitusta varten
* makuupussi tai peitto & lakana (tyyny?)
* yöasu
* **Nukkumatilaa on varattu jokaiselle pelaajalle leveyssuunnassa n. 80 cm, joten jos otat mukaan tuota leveämmän (esim. täytettävän) patjan, jaa se kaverisi kanssa.**
* Jos käytät täytettävää ilmapatjaa, varaa mukaasi patjan alle laitettavaksi lakana, tai jokin muu kangas, sillä kylkeä kääntäessä kumipatja pitää unet karkottavaa meteliä lattiaa vasten naristessaan.

Urheiluvarusteet:

* pelikengät/lenkkarit, mahdolliset varakengät ja kenties myös vapaa-ajan jalkineet
* jonkinlainen sadeasu (viitta, sadetakki, tms.)
* Partion pelipaita, joka kerätään turnauksen päätyttyä pois.
* Juomapullo
* muu pelivarustus: shortsit, polvisuojat, vaihtopaitoja, -housuja & -sukkia
* verkkarit/tuulipuku (Lämpötila saattaa olla alle 10 astetta!)
* aurinkovoidetta – jota toivottavasti tarvitaan **(Muista lippis ja aurinkolasit!)**
* oma pilli

Muut varusteet:

* vaihtovaatteita
* matkapahoinvointi-, yms. henkilökohtaiset lääkkeet ja tarvikkeet
* uimapuku & pyyhe
* peseytymisvälineet ja hammasharja/-tahna
* vapaa-ajan asusteita oman harkinnan mukaan (huppari, farkut, yms.)
* taskurahaa kohtuullisesti
* lukemista, kuulokkeet, tai korvanapit, laturi, (varavirtalähde?)

Kisapassiin sisältyy:

* koulumajoitus
* kaksi lämmintä ateriaa päivässä, sekä aamu- ja iltapalat
* kisapaita
* kaulakukkaro, joka toimii kisapassina. **Pidä nimelläsi varustettu kisapassi aina mukanasi!**
* avajaiset torstaina klo 19.00-20.00. Esiintymässä on **Robin Packalen**.
* Powerin päätösbileet ”Powertorilla tapahtuu” lauantaina 19.00-22.00
* Kisadisco jäähallissa lauantaina. F-D –ikäiset 19.00-20.30 **Karim B ja DJ Cike**
* Kisadiskoon on luotu pukukoodi, jonka mukaan pukeudutaan mihin tahansa asuun, jonka nimen lopussa on pääte **–ARI**. Esim. maalari, rokkari, sankari, passari, jne.

## Pelaamisesta: Joillakin joukkueilla ensimmäiset ottelut alkavat torstaina jo klo 12.00.

Kisakeskus on Ukonniemi, Ottelukatu 1, 55420 IMATRA

Kaikki pelit pelataan Ukonniemen alueella. Pelialustat ovat kivituhka-, tekonurmi-, tai hiekkatekonurmikenttiä.

Lataa älypuhelimeesi **munLentis-**Äppi! Sieltä löydät otteluohjelmat, ottelu- ja tuomarointiaikataulut, tulospalvelun ja mobiilipöytäkirjan.

Noudata valmentajasi ohjeita. Pysy oman ryhmäsi mukana ja tallenna itsellesi valmentajasi puhelinnumero!

**Jokaisen joukkueen jäsenille tulee tuomari- ja kirjurivuoroja**, joista on sakon uhalla huolehdittava. Tuomarivuorossa olevan joukkueen valmentajan kannattaa olla seuraamassa ja valvomassa tuomaritoiminnan sujuvuutta. **HUOM!** Tuomittava ottelu voi olla muunkin kuin oman lohkon tai sarjan peli. Kannattaa tutkia oman joukkueen tuomarivuorolista huolella.

Kaikilla kentillä pelataan järjestäjien varaamilla pelipalloilla. Kirjurit täyttävät sähköistä pöytäkirjaa munLentis-äpissä omilla älypuhelimillaan.

**Käyttäytymisestä:**

Muistathan varata mukaan kärsivällisyyttä ja ottaa huomioon toiset powerilaiset ☺

Jotta majapaikkamme pelaajat ja valmentajat saisivat riittävän levon yön aikana, tulee jokaisen noudattaa osaltaan Power Cupin majoitussääntöjä. Power Cup on täysin savuton, nuuskaton ja päihteetön tapahtuma.

Outokummun Partion valmentajat Imatran Power Cupissa:

F-tsemppisarja Mira Pyykkö 040-5761 475

E-tsemppisarja, pojat & seka Markus Pyykkö 044-2849412

E-tsemppisarja, tytöt Pekka Kontkanen 0500-220 181

E-tsemppisarja, tytöt Jenni Sivennoinen 044-2642493

D-supersarja, tytöt Jouko Huovinen 0500-555 065

D-tsemppisarja, tytöt Eeva-Liisa Räsänen 050-531 1176

D- tsemppisarja, tytöt Jarno Koponen 044-5501764

A-supersarja, tytöt Jari Försti 040-7595604

BUSSI: Jarmo Veijalainen 050-5709553

Majoituskoulumme on **Pontuksen koulu**, Muukontie 12 53400 LAPPEENRANTA. Ajomatkaa kisa-alueen ja majoituspaikan välillä on 28 km (n. 20 min).

Tämä tiedote on luettavissa myös Partion kotisivuilta.

Nähdään lähtöpaikalla! **Joke**